**Møtebok**

**for**

**Kyrkjeleg fellesråd**

**i Kvam**

**Saksnummer:** OSL/09/25

**Innkallingsdato:** 2. sept 2025

**Møtedato:** 17. sept 2025

**Møtestad:** Norheimsund kyrkje

**Møtetid:** 17.30-19.00

**Medlemer tilstades på møtet: 9** Margun Mikkelsen Tordal

Kjell Dysvik

Tor Håkon Berge

Vetle Karlsen Eide

Astrid Lunestad

 Astrid Helleve Fylkesnes

Ida Lindø

Lisbeth Henriksen

Arne Opsahl-Engen

**Varamedlemer tilstades:** 1 Tove Fjell

**Meldt forfall: 1** Magne Kolstad

**Andre:** Olav Skeie Lid, sekretær

**Møteleiar:** Kjell Dysvik

Saker som vart drøfta: Sak 22/25 til og med sak 30/25.

**22/25 Godkjenning av innkalling, sakliste og møtereferat**

*Samrøystes vedtak: Sakliste, innkalling til dagens møte, samt møtebok for fellesrådsmøte 25. juni 2025 vert godkjende. Til å skriva under møteboka for førre fellesrådsmøte vert valde: Astrid Helleve Fylkesnes og Ida Lindøe*

**23/25 Meldingar**

*Samrøystes vedtak: Kvam kyrkjelege fellesråd tek framlagde meldingar til vitande.*

* Som fellesrådet nok kjenner til: Norunn Rød Markhus er tilsett og har teke imot stillinga som prestevikar/prest under utdanning for Øystese og Ålvik sokn. Fellesrådet stiller seg i rekkjene av gratulantar – og ynskjer varmt velkomen til godt samarbeid i åra som kjem. Norunn skal studera og gjera ferdig prestestudiet dei komande åra, og vil difor arbeida i 60% stilling og studera i 40% stilling. Denne reduksjon i presteteneste hjå oss vil i utgangspunket ikkje verta kompensert hjå bispedømet, men prost Arild lovar at belastninga i noko grad kan fordelast over heile prostiet. Lat oss vona det.
* Restaureringa av Strandebarm kyrkje er fullført. Skinande blankt kopartårn helsar no vegfarande, og kvar ei helle er systematisk lagt om og festa på nytt. Loftet har fått ny isolasjon, og alle vindaugo i tårnet er restaurerte på fagleg vis. Nye beslag er komne på plass over alt, nye takrenner blenkjer i sola, og tårnet er både skrapt og måla to gonger.

Samarbeidet med Hardanger og Voss museum har vore upåklageleg, like eins dialogen med Kvam herad og Riksantikvaren undervegs. Det føreligg solid dokumentasjon av heile prosessen, både skriftleg og i biletform, og det er med glede me ser at katedralen i Strandebarm no framstår både vakker og godt sikra for å tola det som måtte koma dei neste 150 åra – minst. Neste år er det jubileum, kyrkja er 150 år. Soknerådet er i full gang med førebuing til det som vert ein folkefest.

* Minnelunden i Øystese er i desse dagar i ferd me å verta ein realitet. Entreprenør Johan Skeie AS har vore i sving sidan tidleg i august, og tidsplanen ser ut til å halda godt. I november set me ned dei første urnene i det som vert ein verdig og godt gjennomarbeidd minnelund.
* Det kom ingen søkjarar til den ledige vikariatet som kyrkjelydspedagog i Kvam. Vikariatet går frå 01.08.2025 til 31. 12. 2025. Imidlertid er det gledeleg å fortelja at Julie Haaberg går inn i dette vikariatet etter jul og fram til sommaren. Sjå elles sak 24/25.

.

**24/25 Status trusopplæring**

*Samrøystes vedtak: Kyrkjeverje får fullmakt til å løysa og prioritera dei tiltak som det er mogeleg å få til på trusopplæringsfronten fram til jul 2025. Det ledige vikariatet fram til jul vert ikkje lyst ut att på nytt. Eit samarbeid på det økonomiske plan med aktørar i barne-og ungdomsarbeid i bedehuset kan vera ein aktuell veg å gå. Paralellt vert det sett ned ei arbeidsgruppe i staben for å revidera trusopplæringsplanen vår.*

Trusopplæringa i Kvam arbeider etter vedteken plan. Den vart vedteken i 2015, og er etterkvart moden for revisjon, ikkje minst sidan kyrkjerådet i stor grad har løyst opp sine eigne reglar for kva trusopplæring kan vera. Me kjenner til at tiltaksmodellen for kvart årskull som har lege til grunn for planen vår, no i noko grad kan erstattast med anna tenkjing. Blant anna kan barnekoret i Øystese no vera ein del av trusopplæringa, noko som var uråd tidlegare. Alt dette gjer at me må tenkja nytt, både som arbeidsgjevar og som sokn. Me får også signal frå kyrkjerådet om at den overordna økonomien er under hardt press, og at det foregår ei nedbemanning på mange plan, både i bispedøma og i kyrkjerådet. Slike ting har ein tendens til å forplanta seg ned på soknenivå – men førebels har me forsikring frå oven om at trusopplæringsmidlane våre ikkje skal rørast.

Mannskapsmessig er me også i endring. Me har ledige stilling i haust, - men vakante stiliingar er også kjærkomne for vår pressa økonomi. Me vil klara kravet frå bispedømet om utnytting av årets midlar også om me ikkje tilset nokon no i haust. Våren 2025 brukte me mykje pengar på trusopplæring – dette gjer at me kan bruka mindre i haust.

Dersom me ser at det er unytta midlar i vårt eige hus no haust, er det kyrkjeverje sin tanke at det må vera rett å samarbeida med dei som allereie har eit godt barne- og ungdomsarbeid, - bedehusa rundt i kommunen. Dei driv frivillig arbeid i det same segmentet som vår eigen trusopplæringsplan, og ei avlønning av medarbeidarar der i eit kort tidsrom vil kjennast både rett og fornuftig. Dette er eit unntak - frå årsskiftet av har me eigne folk i eige stillingar.

**25/25 Økonomisk kvartalsrapport**

*Samrøystes vedtak: Kvam kyrkjelege fellesråd tek rapporten til vitande. Det førebelse resultatet er på pluss 625 507,- så langt i år. Fellesrådet takkar kyrkjeverja for god økonomisk styring.*

Kommentar:

Kyrkjeverjen har ei oppriktig von om at fellesrådet si drift kan gå i pluss dette året. Ein reduksjon i stillingar, både med vakansar (sjå sak 24/25) og i form av langvarige sjukmeldingar, kombinert med eit ekstra tilskot frå heradet på kr 500 000,- for 2025, har gjeve resultat. Det er også teke grep og gjort innkjøp på kyrkjegarden som sparar mykje arbeidskraft.
Kyrkjeverje er glad for at store vedlikehaldsprosjekt har vorte utført i 2025, men er likevel uroa over mangelen på samsvar mellom ressursar og dei oppgåver fellesrådet til ei kvar tid er sette til å løysa. Kyrkjeverje vil halda fram å gjera dei nødvendige tiltak for å koma i balanse med økonomien.

Resultatrapport og kommentarar til rekneskapsstatus ligg som eige vedlegg til innkallinga.

**26/25 Kyrkjelege avgifter 2026**

*Samrøystes vedtak: Kvam kyrkjelege fellesråd tilrår fylgjande satsar for kyrkjelege avgifter for 2026 til Kvam heradsstyre.*

Dette er ei årleg øving: desse avgiftene gjeld kommunale tenester for gravferdsforvaltninga. Etter vår tilråding skal Kvam heradsstyre så vedta desse i budsjettet sitt.

Me har fått opplyst av Kvam herad at deira tilråding for prisauke for avgifter og gebyr er på kr 3,5 %. Det er ingen grunn til at me skal tenkja annleis. Tabellen er difor som fylgjer, med litt avrunding til næraste fornuftige tal:

|  |  |  |
| --- | --- | --- |
| **For gravferder:** | **2025** | **2026** |
| **Festeavgift for grav** | **440** |  **460** |
| **Festeavgift for grav over 60 år** | **880** |  **920** |
| **Utanbygds avgift, gravferds-seremoni i kyrkje** | **10 700** | **11 200** |
| **Utanbygds avgift, kiste-nedsenking** | **6 500** |  **6 750** |
| **Utanbygds avgift, urne-nedsetjing** | **2 650** |  **2 750** |
| **Namneplate i minnelund** |  |  **7 500** |

**27/25 Satsar for gravstell 2026**

*Samrøystes vedtak: Kvam kyrkjelege fellesråd vedtek fylgjande satsar for gravstell for sesongen 2026:*

|  |  |  |
| --- | --- | --- |
|  | ***2025*** | ***2026*** |
| ***Standard avtale*** | ***2250*** | ***2350*** |
| ***Redusert avtale*** | ***1750*** | ***1825*** |

Me steller eit stadig aukande antal graver i Kvam. Me har passert 200 med god margin, og nye kjem til heile tida. Også for denne tenesta er det naturleg å nytta den same auken i prosent som for kyrkjelege kommunale avgifter.

**28/25 Budsjett 2026**

*Samrøystes vedtak: Kvam kyrkjelege fellesråd godkjenner framlagde budsjett som retningsgjevande, og sender det til Kvam herad som vårt innspel i samband med budsjettprosessen. Når budsjettsum frå kommune er kjent, vil fellesrådet gjera sitt endelege budsjettvedtak.*

*Budsjettkommentar:*

* Auken i det ynskte drifts-tilskotet frå Kvam herad tek opp i seg pris-og lønsstigning, samt eit ynskje om å kunna ha driftskapital gjennom året. Me viser til vår utfordrande økonomiske situasjon, og bed om kr 7400 000,- Dette er 3,5% auke frå 2025.
* Investeringar: For 2026 er det naturleg å be om at namna minnelund til Norheimsund kyrkje vert prioritert av Kvam herad. Øystese minnelund er snart ferdig – og godt innanfor budsjettet. Det same er restaureringa av Strandebarm kyrkje. Norheimsund minnelund har eit ferdig forprosjekt, og kan gjennomførast i 2026. Budsjettsummen for denne er stipulert til kr 3,5 mill.

**Driftsbudsjett 2026**

|  |  |  |  |
| --- | --- | --- | --- |
|  | **Budsjett 2026** | **Budsjett 2025** | **Årsregnskap 2024** |
| Fastlønn, feriepengar mm | 5 900 000 | 5 800 000 | 6 293 114 |
| Vikarer | 0 | 75 000 | 0 |
| Styrehonorar | 45 000 | 45 000 | 44 688 |
| Pensjonskostnad | 1 100 000 | 1 300 000 | 864 808 |
| Refusjon NAV, lønnstilskot | -300 000 | -420 000 | -647 077 |
| Yrkesskadeforsikring | 50 000 | 47 000 | 44 911 |
| Andre personalkostnader | 0 | 30 000 | -12 405 |
| AGA | 720 270 | 725 782 | 748 542 |
| Kontormateriell | 150 000 | 200 000 | 282 635 |
| Aktivitetsrelatert forbruksmat/ utstyr/tjenester (herunder konf.leir) | 450 000 | 470 000 | 420 080 |
| Annet forbruksmateriell |   |   |   |
| Kjøp av tenester | 300 000 | 200 000 | 351 262 |
| Post, bank, telefoni og datalinjer | 80 000 | 100 000 | 96 352 |
| Annonser, reklame, info og repr. | 80 000 | 80 000 | 76 272 |
| Opplæring, kurs (ikkje oppg.pliktig) | 25 000 | 20 000 | 27 422 |
| Bilkostnader | 80 000 | 80 000 | 86 966 |
| Køyregodtgjersle | 100 000 | 130 000 | 115 506 |
| Energi | 500 000 | 400 000 | 499 467 |
| Renhold, renovasjon | 150 000 | 120 000 | 124 929 |
| Forsikringar, inkl. bil | 300 000 | 296 000 | 284 963 |
| Leie av lokaler og grunn | 15 000 | 15 000 | 10 250 |
| Avgifter, gebyrer og lisenser | 250 000 | 230 000 | 265 839 |
| Inventar og utstyr | 50 000 | 40 000 | 21 553 |
| Leie, leasing, kjøp av transportmidler | 35 000 | 30 000 | 22 598 |
| Leie, leasing, kjøp av maskiner | 40 000 | 40 000 | 0 |
| Vedlikehold og byggtjenester, nybygg | 300 000 | 100 000 | 19 991 |
| Serviceavtaler og reparasjoner | 150 000 | 100 000 | 129 602 |
| Materialer til vedlikehold, inkl arbeidskle | 100 000 | 75 000 | 70 499 |
| Vakthold og vektertjenester, alarm | 50 000 | 42 000 | 26 156 |
| Rekneskap og revisjon | 325 000 | 250 000 | 372 742 |
| Refusjon til menighetsråd | 85 000 | 85 000 |   |
| Kontingentar | 100 000 | 75 000 | 86 103 |
| Andre kostnader, inkl. tap på krav | 100 000 | 70 000 | 706 375 |
| Mva som gir rett til momskompensasjon |   |   |   |
| Renteutgifter | 40 000 | 30 000 | 77 081 |
| Avdragsutgifter |   |   |   |
| Dekning av tidliger års regnskapsm. merforbruk |   |   |   |
| Avsetning til disposisjonsfond |   |   |   |
| Avsetninger til bundne fond |   |   |   |
| Overføring til investeringsrekneskap | 30 000 | 30 000 |   |
| Regnskapsmessig overskudd |   |   |   |
| Avskrivninger | 500 000 | 54 000 | 656 370 |
|   | **11 900 270** | **10 964 782** | **12 167 594** |
|  | -267 324 |  | 11 439 440 |
|  | -2,2 % |  | 728 154 |
|  |  |  |  |
|  |  |  |  |
|  | **Budsjett 2026** | **Budsjett 2025** | Årsregnskap 2024 |
| Brukerbetaling ved kirkelige tjenester | 70 000 | 50 000 | 36 647 |
| Annonseinntekter kyrkjeblad | 75 000 | 100 000 | 64 600 |
| Betaling fra deltakere (konfirmantar, inkl. leir) | 240 000 | 360 000 | 318 740 |
| Billettinntekter | 30 000 | 40 000 | 69 426 |
| Husleieinnt/utleie av lokale/festavgift | 700 000 | 1 000 000 | 792 769 |
| Avgiftspliktig salg av varer og tjenester (Gravstell)  | 400 000 | 420 000 | 324 861 |
| Sjukelønnsrefusjonar/refusjoner/tilskot frå NAV | 260 000 |   |   |
| Kompensasjon mva påløpt i inv.regnskapet |   |   |   |
| Kompensasjon mva påløpt i driftsregnskapet | 650 000 |   | 629 098 |
| Tilskudd fra staten/statlige institusjoner | 1 140 000 | 1 300 000 | 1 139 971 |
| Tilskudd fra kommune/komm institusjoner | 7 400 000 | 7 138 000 | 7 475 014 |
| Tilskudd fra menighetsråd | 50 000 |   | 45 144 |
| Tilskudd/gaver fra andre, kyrkjeblad | 200 000 | 250 000 | 219 293 |
| Andre inntekter | 150 000 | 200 000 | 240 564 |
| Renteinntekter | 40 000 | 25 000 | 48 398 |
| Bruk av bundne fond |   |   |   |
| Bruk av udisponert frå tidl år |   |   |   |
| Regnskapsmessig underskudd |   |   |   |
| Motpost avskrivninger | 500 000 | 540 000 | 656 370 |
|   | **11 905 000** | **11 423 000** | **12 060 895** |
|   |   |   |   |
|   | **4 730** | **458 218** | **-106 699** |
|   |   |   | 0 |
| **Investeringsbudsjett 2026** |  |  |   |
| Namna minnelund Norheimsund |   | 3 500 000 |   |
|   |   |   |   |
| Klp-eigenkapital |   | 30 000 | 27 621 |
| Avsetninger til bundne fond |   |   |   |
| Regnskapsmessig overskudd |   |   |   |
|   | **0** | **3 530 000** | **27 621** |
|  |  |  |  |
|  |  |  |  |
|  |  |  |  |
|  |  |  |   |
| Tilskudd/gaver fra andre |   |   |  |
|   |   |   |   |
| Kvam herad | 0 | 3 500 000 |   |
| Bruk av udisponert frå tidl år | 0 | 30 000 |   |
| Bruk av bundne fond |   |   |   |
|   | **0** | **3 530 000** | **0** |

**29/25 Møtekalender hausten 2025**

Samrøystes *vedtak: Kvam kyrkjelege fellesråd fastset fylgjande datoar for møte i fellesrådet hausten 2025:*

* **17. september**
* **5. november**
* **3. desember**

**Møtetidspunktet vert sett til kl 16.30.**

**30/25 Nytt restaureringsprosjekt: Øystese kyrkje**

*Samrøystes vedtak: Kvam kyrkjelege fellesråd bed kyrkjeverja søkja midlar til forprosjekt for restaurering av Øystese kyrkje, med tanke på eit hovudprosjekt på eit seinare tidspunkt. Hovudprosjektet må i neste omgang skje i dialog med Kvam herad, og samordnast med dei.*

Kyrkjebevaringsfondet sine 10 milliardar ligg og strør sine millionar ut, og her må me etter kyrkjeverje sitt syn berre halda fram det gode arbeidet. Det er framleis slik at det er kyrkjer bygde i tidsrommet 1850 – 1900 som er prioriterte, og me har berre ei kyrkje som fell inn under denne kategorien, i tillegg til Strandebarm: **Øystese kyrkje**. Denne er slett ikkje i dårleg stand, og har fått mang ein ansiktsløfting dei siste åra gjennom gåver og dugnad. Dette har likevel stort sett vore nytta innomhus, mens det frå kyrkjebevaringsfondet si side oftast vert fokusert på ytre vedlikehald.

Kyrkjeverja sin plan er slik: me nyttar oss av Fartøyvernsenteret sine fagfolk til å fordjupa oss litt meir kva som ligg under den tilstandsrapporten som allereie føreligg. Den vart laga i 2022, og er eit svært godt utgangspunkt for vidare arbeid. Me har ein frist til 1. november om å søkja om midlar til eit slikt forprosjekt, - ***dette må me gjera****.* Forprosjekta er 100% finansierte av riksantikvaren, og belastar såleis ikkje fellesrådet sin økonomi.

Basert på forprosjektet vil me så kunna søkja om eit nytt hovudprosjekt våren 2026, etter malen frå Strandebarm. Sjølve tiltaket vil neppe skje før i 2027, og treng difor ikkje budsjetterast med no. Truleg vil det vera om lag same tilråding på Øystese kyrkje som i Strandebarm: helletaket bør leggjast om. Kanskje kan me også få inn andre tiltak også, som nye og betre omnar, og betre luftfordeling inne i kyrkjerommet. Her er det mykje energi å spara.

Det er likevel maktpåliggjande at desse prosjekta skjer i dialog og forståing med Kvam herad. Løyvingane frå riksantikvaren dekkar som regel berre 40-50% av kostnaden, og ei restaurering i fleire-millionar-klassen vil såleis bety at heradet vil måtta stilla opp med kommunale investeringskroner. Kyrkjeverje vil difor halda dialogen med både dei folkevalde og med administrasjonen om dette undervegs.